ആദിശങ്കരന്റെ ആത്മാവ് ഭക്തരിലൂടെ കോദാര്നാഥിലുണ്ട് ശങ്കരാചാര്യരുടെ പ്രതിമ അനാച്ഛാദനം ചെയ്ത് പ്രധാനമന്ത്രി ന്യൂഡല്ഹി: ആദിശങ്കരന്റെ ആത്മാവ് ഭക്തരിലൂടെ കോദാര്നാഥിലുണ്ടെന്ന് പ്രധാനമന്ത്രി നരേന്ദ്രമോദി. എല്ലാ മഠങ്ങളും ജ്യോതിര്ലിംഗങ്ങളും നമ്മളുമായി ബന്ധപ്പെട്ടിരിക്കുന്നുവെന്നും അദ്ദേഹം പറഞ്ഞു. ഉത്തരാഖണ്ഡിലെ രുദ്രപ്രയാഗ് ജില്ലയില് സ്ഥിതി ചെയ്യുന്ന കേദാര്നാഥ് ക്ഷേത്രത്തില് പുനര്നിര്മ്മിച്ച ആദിശങ്കരാചാര്യരുടെ പ്രതിമ അനാച്ഛാദനം ചെയ്ത് സംസാരിക്കവെയാണ് അദ്ദേഹം ഇക്കാര്യം അറിയിച്ചത്. രാജ്യത്തിന്റെ ആത്മീയ സമ്ബന്നതയാണ് കേദാര്നാഥ്. ചില അനുഭവങ്ങള് അതീന്ദ്രിയമാണ്. അത് വാക്കുകള്ക്ക് അതീതമാണ്. കേദാര്നാഥില് വരുമ്ബോള് അത്തരമൊരു അനുഭവമാണ് ഉണ്ടാകുന്നത്. ആദിശങ്കരാചാര്യ സമാധിയുടെ ഉദ്ഘാടനത്തിന് നിങ്ങളെല്ലാവരും സാക്ഷികളാണ്. 2013 ലെ വെള്ളപ്പൊക്കത്തില് കേദാര്നാഥില് നാശനഷ്ടങ്ങളുണ്ടായതിനെ തുടര്ന്ന് ഇവിടെ പുനര് വികസിപ്പിച്ചെടുക്കാന് സാധിക്കുമോയെന്ന് ആളുകള് ചിന്തിച്ചിരുന്നു. എന്നാല് തന്റെയുള്ളില് ഒരു ശബ്ദം അത് വീണ്ടും പുനര്വികസിപ്പിച്ചെടുക്കുമെന്നും അത് മുമ്ബത്തേക്കാള് ഗാംഭീര്യമുള്ളതായിരിക്കുമെന്നും തന്നോട് പറഞ്ഞുവെന്നും അദ്ദേഹം വ്യക്തമാക്കി. സാധാരണക്കാരുടെ ജീവിതത്തിനായി പ്രയത്നിച്ച ജീവിതമായിരുന്നു ശങ്കരാചാര്യരുടേത്. ഭാരതീയ ദര്ശനം മനുഷ്യന്റെ ഉന്നമനത്തേയും ക്ഷേമത്തേയും കുറിച്ചാണ് സംസാരിക്കുന്നത്. ജീവിതത്തെ വളരെ സമഗ്രമായ രീതിയിലാണ് ഇത് കാണുന്നതെന്നും ജീവിതത്തെ പൂര്ണതയില് കാണുന്നതാണ് ഭാരതീയ ദര്ശനമെന്നും അദ്ദേഹം അഭിപ്രായപ്പെട്ടു. ഈ സത്യത്തെ കുറിച്ച് ജനങ്ങളേയും സമൂഹത്തേയും ബോധവാന്മാരാക്കാനാണ് ആദിശങ്കരാചാര്യര് ശ്രമിച്ചത്. കേദാര്നാഥിലെ വികസനം ശ്രീശങ്കരാചാര്യരുടെ അനുഗ്രഹത്തിന്റെ ഫലമാണ്. അദ്ദേഹത്തിന്റെ ജീവിതയാത്ര അസാധാരണമാണ്. സാധാരണക്കാരുടെ ക്ഷേമത്തിനായി സമര്പ്പിച്ച ജീവിതമായിരുന്നു ശങ്കരാചാര്യരുടേതെന്നും പുതിയ ഇന്ത്യ ശങ്കരാചാര്യരുടെ തത്വങ്ങളെ അടിസ്ഥാനമാക്കിയുള്ളതാണെന്നും അദ്ദേഹം വിശദമാക്കി. അടുത്ത 10 വര്ഷത്തിനുള്ളില് കേദാര്നാഥിന്റെ വികസനത്തില് വലിയ കുതിച്ചുചാട്ടമുണ്ടാകും. വികസന പ്രവര്ത്തനങ്ങള് വേഗത്തില് നടപ്പാക്കുന്നതില് ഉത്തരാഖണ്ഡ് സര്ക്കാരിനെ അദ്ദേഹം അഭിനന്ദിക്കുകയും ചെയ്തു. ആദിശങ്കരാചാര്യരുടെ ഭക്തരെല്ലാം ഇന്ന് വലിയ ആവേശത്തിലാണ്. ഡല്ഹിയില് കേദാര്നാഥിലെ പുനര്വികസന പ്രവര്ത്തനങ്ങള് പതിവായി അവലോകനം ചെയ്തിരുന്നു. ഇവിടെ നടക്കുന്ന വിവിധ ജോലികളുടെ പുരോഗതി ഡ്രോണ് ദൃശ്യങ്ങളിലൂടെ താന് വിലയിരുത്തി. ഈ പ്രവര്ത്തനങ്ങള്ക്ക് മാര്ഗനിര്ദ്ദേശം നല്കിയതിന് ഇവിടെയുള്ള എല്ലാ പൂൂജാരികള്ക്ക് താന് നന്ദി അറിയിക്കുകയാണെന്നും പ്രധാനമന്ത്രി കൂട്ടിച്ചേര്ത്തു.